Як расказала Наталля Пятроўна, увесь курс займае прыкладна восем месяцаў, уключаючы завочны этап, падрыхтоўку і абарону бізнес-планаў, — зімой у Камарове праводзіцца конкурс бізнес-праектаў навучэнцаў “Школы маладога прадпрымальніка”. Прычым старшакласнікі ствараюць самыя розныя планы — ад вяровачнага атракцыёна да інавацыйнага медыцынскага цэнтра, ад тату-салона да ўкаранення энергазберагальных тэхналогій або стварэння прыватнай “Лясной школы”. Аўтар апошняга з названых праектаў заявіў, што, калі вырасце, абавязкова ўвасобіць сваю ідэю ў жыццё.